Document ID: 32010D0006

KOMISIJAS LĒMUMS
(2009. gada 22. decembris),
ar ko Spānijai atļauj neņemt vērā noteiktas darījumu kategorijas PVN pašu resursu bāzes aprēķinam
(izziņots ar dokumenta numuru C(2009) 10419)
(Autentisks ir tikai teksts spāņu valodā)
(2010/6/ES, Euratom)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punktu,
apspriedusies ar Padomdevēju komiteju pašu resursu jautājumos,
tā kā:
(1)
Saskaņā ar 376. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) Spānija var turpināt atbrīvot no nodokļa noteiktus darījumus. Šie darījumi ir jāņem vērā, nosakot PVN pašu resursus.
(2)
Pamatojoties uz Direktīvas 2006/112/EK 376. pantu, Spānija var turpināt atbrīvot no nodokļa pakalpojumus, ko sniedz šīs direktīvas X pielikuma B daļas 2. punktā minētie autori.
(3)
Spānija ir lūgusi Komisijas atļauju neņemt vērā autoru sniegtos pakalpojumus, jo tā nevar veikt precīzu PVN pašu resursu bāzes aprēķinu darījumiem, kas uzskaitīti Direktīvas 2006/112/EK X pielikuma B daļas 2. punktā. Šādi aprēķini varētu radīt nesamērīgu administratīvo slogu, kas nebūtu attaisnojams saistībā ar attiecīgo darījumu ietekmi uz Spānijas kopējo PVN pašu resursu bāzi. Spānijai tāpēc ir jāatļauj neņemt vērā autoru sniegtos pakalpojumus saskaņā ar 6. panta 3. punkta pirmo ievilkumu Regulā (EEK, Euratom) Nr. 1553/89.
(4)
Pārredzamības un juridiskās noteiktības labad ir lietderīgi noteikt šai atļaujai termiņu,
IR PIEŅĒMUSI ŠO LĒMUMU.
1. pants
Lai aprēķinātu PVN pašu resursu bāzi no 2009. gada 1. janvāra, Spānijai atļauj neņemt vērā šādu darījumu kategoriju, kas minēta Direktīvas 2006/112/EK X pielikuma B daļā:
-
Pakalpojumi, ko sniedz autori (2. punkts).
2. pants
Šo lēmumu piemēro no 2009. gada 1. janvāra līdz 2013. gada 31. decembrim.
3. pants
Šis lēmums ir adresēts Spānijas Karalistei.
Briselē, 2009. gada 22. decembrī

Labels: 2
19
10
3
18
15